techiaith/cofnodycynulliad_en-cy huggingface dataset:
English: Can I welcome the fact that the vegetable summit is taking place at the Pierhead building as we speak? It brings together farmers, retailers, processors and Government, looking at the supply chain and how we can raise vegetable production. We are committed, through the food and drink action plan, which we share with our publicly appointed industry board, to not only grow the Welsh food and drinks sector, but to do so sustainably and to tackle the deep-rooted challenges of diet. The National Procurement Service has set up buying arrangements that allow Welsh public bodies to access a wide range of vegetable products to support healthier meal planning.
Welsh: A gaf i groesawu'r ffaith bod yr uwchgynhadledd lysiau yn cael ei chynnal yn adeilad Pierhead ar hyn o bryd? Mae'n dod â ffermwyr, manwerthwyr, proseswyr a Llywodraeth at ei gilydd, gan edrych ar y gadwyn gyflenwi a sut y gallwn gynyddu cynhyrchiant llysiau. Rydym ni wedi ymrwymo, drwy'r cynllun gweithredu ar fwyd a diod, yr ydym ni'n ei rannu gyda'n bwrdd diwydiant a benodwyd yn gyhoeddus, nid yn unig i dyfu sector bwyd a diod Cymru, ond i wneud hynny'n gynaliadwy ac i fynd i'r afael â heriau dwys deiet. Mae'r Gwasanaeth Caffael Cenedlaethol wedi sefydlu trefniadau prynu sy'n galluogi cyrff cyhoeddus Cymru i gael mynediad at amrywiaeth eang o gynhyrchion llysiau i gefnogi cynllunio prydau bwyd iachach.
English: Following on from Jenny Rathbone's question, can you tell us what discussions the Welsh Government has had with local authorities on food procurement in the public sector to ensure that more local producers are used by local authorities? Also, can you tell us one thing that your Government has done over the past 12 months to make a difference and to ensure that more and more local producers are being used in the public sector?
Welsh: Yn dilyn cwestiwn Jenny Rathbone, a allwch chi ddweud wrthym ni pa drafodaethau y mae Llywodraeth Cymru wedi eu cael gydag awdurdodau lleol ynglŷn â chaffael bwyd i gyrff cyhoeddus er mwyn sicrhau bod mwy a mwy o gynhyrchwyr bwyd lleol yn cael eu defnyddio gan awdurdodau lleol? Hefyd, a allwch chi ddweud wrthym ni un peth mae eich Llywodraeth chi wedi ei wneud yn y flwyddyn ddiwethaf i wneud gwahaniaeth a sicrhau bod mwy a mwy o gynhyrchwyr bwyd lleol yn cael eu defnyddio yn y sector gyhoeddus?
English: Well, a co-operative group has been established, and that includes some from the public sector in Wales, and the aim of that group is to ensure that we get a good deal on procurement. That is in collaboration with local bodies and the producers in order to progress this project. So, things are being done in working with the industry to ensure that more Welsh-produced food and drink is used in Wales. One of the problems, of course, which has changed over the years is that, at one time, one of the problems with the big contracts, such as those with the health service, was that there wasn't a business or an organisation large enough to ensure that they could get into that market and that there was that sustainability of supply, day after day, month after month. But things have improved now, and that is, of course, as a result of the work that we've done as a Government in supporting the work to look at this in a different way.
Welsh: Mae yna grŵp cydweithredol wedi cael ei sefydlu, ac mae'n cynnwys rhai o'r sector gyhoeddus yng Nghymru. Nod y grŵp hwnnw yw sicrhau ein bod ni'n gweithredu ar sicrhau bod yna fargen dda ynglŷn â chaffael. Mae hwnnw'n gweithio gyda chyrff cyhoeddus a hefyd gyda'r rheini sydd yn cynhyrchu er mwyn symud y project hwn ymlaen. So, felly, mae yna bethau'n cael eu gwneud wrth weithio gyda'r diwydiant er mwyn sicrhau bod mwy o fwyd a diod yn dod i mewn o Gymru. Un o'r pethau, wrth gwrs, sydd wedi newid dros y blynyddau yw, ar un adeg, un o'r problemau, gyda chytundebau mawr fel y gwasanaeth iechyd, oedd nad oedd dim corff neu fusnes digon mawr i sicrhau bod nwyddau yn mynd i mewn i'r farchnad honno ddydd ar ôl dydd, fis ar ôl mis. Mae hynny wedi newid nawr, ac mae hynny, wrth gwrs, o achos y gwaith rŷm ni wedi ei wneud fel Llywodraeth ynglŷn â chefnogi edrych ar hyn mewn ffordd wahanol ac nid yn yr un hen ffordd.
English: I see, First Minister, that Denbigh plums are to be served as a dessert tomorrow, so everyone is welcome to contribute by eating those wonderful plums. But as we leave the common agricultural policy, which has never given any support to horticulture in Wales, what steps will you take as a Government to ensure that there is support to develop the infrastructure to ensure that farmers can now invest in horticulture for these new markets?
Welsh: Rydw i'n gweld, Brif Weinidog, fod eirin Dinbych yn mynd i fod yn cael eu gweini fel pwding yfory yn y Cynulliad. Felly, mae croeso i bawb gyfrannu drwy fwyta'r eirin hyfryd hynny. Ond wrth inni ymadael â'r polisi amaeth cyffredin, sydd erioed wedi rhoi unrhyw gefnogaeth i arddwriaeth yng Nghymru, pa gamau ydych chi'n mynd i'w cymryd fel Llywodraeth i sicrhau bod yna gefnogaeth i adeiladu'r seilwaith ar gyfer gwneud yn siŵr bod ffermwyr nawr yn gallu buddsoddi mewn garddwriaeth ac ar gyfer y marchnadoedd newydd?
English: Well, this is something that is under consideration with the industry at the moment. The first thing I'd like to emphasise is that the same amount of money should be available in future as is currently available. What we've told the UK Government is that the funding should be ring-fenced and that nothing should affect that without an agreement between all the Governments. Having said that, there is now an opportunity to consider in which way we can use that funding for the benefit of Welsh farmers - to look at alternate ways of working, perhaps - and that is one thing that we can consider. I remember, 17 years ago, when I was a member of the Assembly's agriculture committee, a review was undertaken at that time on diversification, and what came right at the top of the list, as regards the greatest strength in the sector ultimately was the cultivation of organic vegetables. So, this is something that has been around for some time, but, of course, the subsidy payment scheme wasn't flexible enough in order to ensure that we could use that funding in the way in which we would wish to use it. There is an opportunity, in the future, to ensure that that happens.
Welsh: Nawr, mae hyn yn rhywbeth, wrth gwrs, rŷm ni'n ei ystyried gyda'r diwydiant ar hyn o bryd. Y peth cyntaf rydw i'n moyn ei bwysleisio, wrth gwrs, yw'r ffaith ein bod ni'n wastad wedi dweud y dylai'r un faint o arian fod ar gael yn y dyfodol â beth sydd nawr. Beth rŷm ni wedi dweud wrth Lywodraeth y Deyrnas Unedig yw y dylai'r arian gael ei ddodi mewn un lle ac nad oes unrhyw beth i'w newid ynglŷn â'r cyfanswm hynny heb fod yna gytundeb rhwng y Llywodraethau i gyd. Ond, wedi dweud hynny, mae yna gyfle inni nawr ystyried ym mha ffordd y gallwn ni ddefnyddio'r arian hynny er lles ffermwyr Cymru - edrych ar ffyrdd newydd, efallai, o weithio - ac mae hynny'n un peth y gallwn ni ei ystyried. Rydw i'n cofio, 17 o flynyddoedd yn ôl, pan oeddwn i'n aelod o bwyllgor amaeth y Cynulliad, roedd yna adolygiad wedi cael ei wneud bryd hynny ar arallgyfeirio, a'r peth a ddaeth reit lan ar y top ynglŷn â beth oedd â'r cryfder mwyaf yn y pen draw oedd tyfu llysiau organig. Felly, mae hyn yn rhywbeth sydd wedi bod rownd ers amser, ond, wrth gwrs, nid oedd y system talu 'subsidies' yn ddigon hyblyg er mwyn sicrhau ein bod ni'n gallu defnyddio'r arian yn y ffordd y byddem ni eisiau. Mae yna gyfle nawr, wrth gwrs, yn y dyfodol, i sicrhau bod hyn yn digwydd.
English: Self-employment remains a cornerstone of the Welsh economy and is central to the national strategy. We continue to support businesses to start and grow, to invest and, of course, to improve their contribution to the economy of Wales.
Welsh: Mae hunangyflogaeth yn parhau i fod yn gonglfaen economi Cymru ac mae'n ganolog i'r strategaeth genedlaethol. Rydym ni'n parhau i gefnogi busnesau i gychwyn a thyfu, i fuddsoddi ac, wrth gwrs, i wella eu cyfraniad at economi Cymru.
English: This afternoon, I chaired the cross-party group on small and medium-sized enterprises, and it was our pleasure to welcome the Federation of Small Businesses to launch their report, 'Going Solo: Understanding Self-employment in Wales', written by Professor Andrew Henley and Dr Mark Lang. There are a number of recommendations for Government there, but one of the stark issues in the report is that the largest levels of self-employment are in Powys, at 23 per cent, and the lowest levels are in the northern Valleys that I represent, and others, at 8.7 per cent. What specifically can the Welsh Government do to incentivise and increase self-employment in those Valleys communities, and particularly among under-represented groups and women?
Welsh: Y prynhawn yma, cadeiriais y grŵp trawsbleidiol ar fentrau bach a chanolig, ac roedd yn bleser gennym groesawu'r Ffederasiwn Busnesau Bach i lansio ei adroddiad, 'Mynd ar eich Pen eich Hun: Deall Hunangyflogaeth yng Nghymru', a ysgrifennwyd gan yr Athro Andrew Henley a Dr Mark Lang. Ceir nifer o argymhellion i Lywodraeth ynddo, ond un o'r materion pwysicaf yn yr adroddiad yw bod y lefelau uchaf o hunangyflogaeth ym Mhowys, sef 23 y cant, a bod y lefelau isaf yn y Cymoedd gogleddol yr wyf i'n eu cynrychioli, ac eraill, sef 8.7 y cant. Beth all Llywodraeth Cymru ei wneud yn benodol i ysgogi a chynyddu hunangyflogaeth yn y cymunedau hynny yn y Cymoedd, ac yn enwedig ymhlith grwpiau heb gynrychiolaeth ddigonol a menywod?
English: What's interesting about the report is that there's been an assumption that the reason why more people are self-employed is because economic circumstances have dictated that - they lost their jobs. But, in fact, it seems to indicate that it's an entrepreneurial pull. It's actually a desire to be more entrepreneurial, which is something we have sought to encourage for many, many years in Wales. As somebody who was self-employed, mainly, before I came to this place, I understand some of the challenges that that can cause. How do we take it forward in the Valleys? The Valleys taskforce. That's done a lot of work to see how we can encourage more self-employment. I don't believe that people lack entrepreneurial flair in the Valleys; I think it's encouragement. It's being able to say to people, 'You can do this. There's no reason why you can't be successful.' And people need that encouragement. And that's exactly one of the things that the Valleys taskforce is looking to move forward with in the future.
Welsh: Yr hyn sy'n ddiddorol am yr adroddiad yw y bu tybiaeth mai'r rheswm pam mae mwy o bobl yn hunangyflogedig yw oherwydd bod amgylchiadau economaidd wedi pennu hynny - eu bod nhw wedi colli eu swyddi. Ond, mewn gwirionedd, ymddengys ei fod yn dyniad entrepreneuraidd. Mae'n awydd mewn gwirionedd i fod yn fwy entrepreneuraidd, sy'n rhywbeth yr ydym ni wedi ceisio ei annog ers llawer iawn o flynyddoedd yng Nghymru. Fel rhywun a oedd yn hunangyflogedig, yn bennaf, cyn i mi ddod i'r lle hwn, rwy'n deall rhai o'r heriau y gall hynny eu hachosi. Sut ydym ni'n bwrw ymlaen â hyn yn y Cymoedd? Tasglu'r Cymoedd. Mae hwnnw wedi gwneud llawer o waith i weld sut y gallwn annog mwy o hunangyflogaeth. Nid wyf yn credu bod gan bobl ddiffyg dawn entrepreneuraidd yn y Cymoedd; rwy'n credu ei fod yn fater o anogaeth. Mae'n golygu gallu dweud wrth bobl, 'Gallwch chi wneud hyn. Nid oes unrhyw reswm pam na allwch chi fod yn llwyddiannus.' Ac mae angen yr anogaeth honno ar bobl. A dyna'n union un o'r pethau y mae tasglu'r Cymoedd yn bwriadu bwrw ymlaen ag ef yn y dyfodol.
English: First Minister, I also attended the event, which Hefin chaired earlier on, and we heard how rural Wales is heavily reliant on the contribution of self-employment to the economy. Hefin's pointed out that 23 per cent of those in Powys are self-employed, and that compares to the Welsh average of 13 per cent. Now, the FSB Wales report has found that those who are self-employed tend to be older, and young people are not following in their footsteps. Can I ask what consideration has the Welsh Government given to understanding the barriers to young people becoming self-employed, in rural Wales in particular? What potential could a mid Wales growth deal play to ensure that there are local solutions that meet the demands of self-employment in Wales, as opposed to a pan-Wales solution, which might not always be appropriate?
Welsh: Prif Weinidog, roeddwn innau hefyd yn bresennol yn y digwyddiad, a gadeiriwyd gan Hefin yn gynharach, a chlywsom sut mae Cymru wledig yn ddibynnol iawn ar gyfraniad hunangyflogaeth i'r economi. Nododd Hefin fod 23 y cant o'r rhai sydd ym Mhowys yn hunangyflogedig, ac mae hynny'n cymharu â chyfartaledd Cymru o 13 y cant. Nawr, mae adroddiad FSB Cymru wedi canfod bod y rheini sy'n hunangyflogedig yn tueddu i fod yn hŷn, ac nad yw pobl ifanc yn dilyn olion eu traed. A gaf i ofyn pa ystyriaeth y mae Llywodraeth Cymru wedi ei rhoi i ddeall y rhwystrau sy'n atal pobl ifanc rhag bod yn hunangyflogedig, yng Nghymru wledig yn arbennig? Pa botensial allai bargen dwf canolbarth Cymru ei gynnig i sicrhau bod atebion lleol sy'n bodloni gofynion hunangyflogaeth yng Nghymru, yn hytrach nag ateb Cymru gyfan, efallai na fyddai'n briodol bob amser?
English: I think regional solutions are important. The Member is right to say that it can't be one-size-fits-all across Wales. When it comes to younger people, much of it starts in schools, to my mind. I know that work has been done in schools with encouraging entrepreneurial projects, and, of course, the young entrepreneurs scheme, which we have, and also, of course, providing that kind of financial support to youngsters that they need. Older people often have access to capital in a way that younger people don't, and they can use that capital to set up in business. How do we support people that come into business? Business Wales is one area where that's done, of course. The development bank will be able to assist people to come into business as well. Improving small and medium-sized enterprises' ability to access finance - that's the biggie. We know that the banks in the UK have historically been resistant to providing capital for start-up enterprises, which is why we fell behind for many, many years, which is one of the reasons why the development bank will be there. You can encourage people, but they need to access capital to start up their business. Unless they've got family capital behind them, there's got to be another way of doing it, and that is where Business Wales and where the Development Bank of Wales comes in.
Welsh: Rwy'n credu bod atebion rhanbarthol yn bwysig. Mae'r Aelod yn iawn i ddweud na ellir cael un ateb i bawb ledled Cymru. Pan ddaw i bobl iau, mae llawer ohono'n dechrau mewn ysgolion, yn fy marn i. Gwn fod gwaith wedi ei wneud mewn ysgolion o ran annog prosiectau entrepreneuraidd, ac wrth gwrs, y cynllun entrepreneuriaid ifanc, sydd gennym ni, a hefyd wrth gwrs, darparu'r math hwnnw o gymorth ariannol i bobl ifanc sydd ei angen arnynt. Mae gan bobl hŷn fynediad yn aml at gyfalaf mewn modd nad oes gan bobl iau, a gallant ddefnyddio'r cyfalaf hwnnw i sefydlu busnes. Sut ydym ni'n cefnogi pobl sy'n dod i mewn i fusnes? Mae Busnes Cymru yn un maes lle mae hynny'n digwydd, wrth gwrs. Bydd y banc datblygu yn gallu cynorthwyo pobl i ddod i mewn i fusnes hefyd. Gwella gallu mentrau bach a chanolig i gael mynediad at gyllid - dyna'r peth mwyaf. Gwyddom fod y banciau yn y DU wedi bod yn amharod yn hanesyddol i ddarparu cyfalaf ar gyfer mentrau sy'n cychwyn, a dyna pam yr oeddem ni ar ei hôl hi am flynyddoedd lawer iawn, sef un o'r rhesymau pam y bydd y banc datblygu yno. Gallwch chi annog pobl, ond mae angen mynediad at gyfalaf arnyn nhw i ddechrau eu busnes. Oni bai bod ganddynt gyfalaf teuluol y tu ôl iddyn nhw, mae'n rhaid bod ffordd arall o'i wneud, a dyna lle mae Busnes Cymru a lle mae Banc Datblygu Cymru yn dod i mewn.
English: One of the most striking things in the report is this fact: namely, that 38 per cent of the total jobs growth in Wales over the past 10 years can be attributed to the self-employed. Over the same period, there's been no net increase in the inward investment sector. And again, and I quote from the report: 'the language of economic policy-making is massively skewed toward the importance of securing foreign-owned inward investment.' Does the First Minister accept the figures provided by the FSB, and if so, does he accept the need to change emphasis now to indigenous businesses and the self-employed?
Welsh: Un o'r pethau mwyaf trawiadol sydd yn yr adroddiad yw'r ffaith yma: fod 38 y cant o gyfanswm twf swyddi yng Nghymru dros y ddeng mlynedd diwethaf i'w briodoli i'r hunangyflogedig. Dros yr un cyfnod, nid oes cynnydd net o gwbl wedi bod yn y sector tramor - hynny yw, y sector mewnfuddsoddi. Ac eto, ac rwy'n dyfynnu'r adroddiad fan hyn: 'mae iaith llunio polisïau economaidd wedi'i sgiwio'n anferth tuag at bwysigrwydd sicrhau mewnfuddsoddiad â pherchnogaeth dramor.' A ydy'r Prif Weinidog yn derbyn ffigurau'r FSB, ac os yw e, a ydy e'n derbyn yr angen am newid pwyslais nawr i fusnesau cynhenid a'r hunangyflogedig?
English: I don't think that we need to choose. I agree. At one time, in the days of the WDA, the emphasis was completely was on inward investment. They didn't care, really, about small businesses. I remember talking to employees of the WDA. At that time, the focus was on securing inward investment, and after LG, nothing else big came in anyway. So, it is extremely important that we build a foundation of self-employment in the economy. I understand that. But, I don't think that we can do that by avoiding giving any support to businesses that employ thousands of people in Wales, such as Tata, GE, Airbus, EADS, and so on, who employ thousands of people in Wales. So, we must maintain an emphasis on attracting foreign investment. But, it shouldn't be solely our strategy, and I would argue that we have now struck the right balance, and we want to ensure that more and more businesses aren't only established in Wales, but grow in Wales. One of the problems we've always faced is that businesses grow up to a particular level and then the owners sell them. So, we must ensure that more is done to ensure that people feel that they can grow those businesses so that they become larger. That, to me, is the greatest challenge in the economy: telling people, 'Don't sell out; stay and we'll assist you to grow.'
Welsh: Nid wyf yn credu bod yn rhaid inni ddewis. Rwy'n cytuno. Ar un adeg, rwy'n gwybod, yn ystod cyfnod y WDA, roedd y pwyslais yn hollol ar fuddsoddiad o dramor - yn hollol. Nid oedd ots gyda nhw am fusnesau bach. Rwy'n cofio siarad â rhai o'r bobl a oedd yn gweithio i'r WDA. Bryd hynny, roedd popeth, yr holl ffocws, ar sicrhau buddsoddiad, ac ar ôl LG, daeth dim byd mawr i mewn beth bynnag. So, mae'n hollbwysig sicrhau ein bod ni'n adeiladu sylfaen hunangyflogedig yr economi. Rwy'n deall hynny. Ond, nid wyf yn credu y dylem ni wneud hynny drwy osgoi unrhyw fath o help i fusnesau sydd yn cyflogi miloedd o bobl yng Nghymru, sef Tata, sef GE, sef Airbus, sef cwmnïau fel EADS ac yn y blaen, sydd yn cyflogi llawer iawn o bobl yng Nghymru. Felly, mae'n rhaid inni ddal i bwysleisio denu buddsoddiad o dramor. Ond, nid yw hynny'n meddwl mai dim ond hynny y dylem ei wneud. Byddwn i'n dadlau bod y cydbwysedd yn iawn gyda ni, ac rydym yn moyn sicrhau bod mwy a mwy o fusnesau nid dim ond yn cael eu sefydlu yng Nghymru, ond yn tyfu. Un o'r problemau yr ydym wastad wedi'u hwynebu yw'r ffaith bod busnesau'n tyfu i lefel, ac wedyn mae'r perchnogion yn eu gwerthu. Wel, mae'n rhaid inni sicrhau bod mwy yn cael ei wneud er mwyn sicrhau bod pobl yn teimlo eu bod yn gallu tyfu'r busnesau hynny er mwyn eu bod yn gallu mynd yn fwy. I mi, dyna beth yw'r her fwyaf yn yr economi: dweud wrth bobl, 'Peidiwch â gwerthu mas. Sefwch i mewn. Fe wnawn ni eich helpu chi i dyfu yn fwy.'
English: The updated end-of-life care delivery plan, published in March, sets out the extensive range of actions we are taking to deliver a collaborative approach to improving end-of-life care throughout Wales. That includes £6.4 million to provide specialist palliative care services.
Welsh: Mae'r cynllun cyflenwi gofal diwedd oes wedi'i ddiweddaru, a gyhoeddwyd ym mis Mawrth, yn nodi'r amrywiaeth eang o gamau yr ydym ni'n eu cymryd i ddarparu dull cydweithredol o wella gofal diwedd oes ledled Cymru. Mae hynny'n cynnwys £6.4 miliwn i ddarparu gwasanaethau gofal lliniarol arbenigol.
English: Thanks for your answer. As you are probably aware, the majority of end-of-life care in Wales is provided by Wales's 13 adult and two children's hospices. You indicate a figure of roughly £6.4 million - that's what I think you said - but they spend £32.5 million a year to deliver those services in people's homes, and also day care and respite. So, they are having to raise over £2 million a month, and they're keen to help you, the Welsh Government, and their local health boards do very much more. How can you, or will you, engage with them and ask them how they can help you achieve more? Perhaps a little bit more funding from the health boards and the Government would save massively more for health boards and liberate services to help tackle some of the other problems we've heard referred to today in different contexts.
Welsh: Diolch am eich ateb. Fel y gwyddoch yn ôl pob tebyg, darperir y rhan fwyaf o'r gofal diwedd oes yng Nghymru mewn 13 hosbis i oedolion a dwy hosbis i blant yng Nghymru. Rydych chi'n nodi ffigur o tua £6.4 miliwn - dyna a ddywedasoch rwy'n meddwl - ond maen nhw'n gwario £32.5 miliwn y flwyddyn i ddarparu'r gwasanaethau hynny yng nghartrefi pobl, a gofal dydd a gofal seibiant hefyd. Felly, maen nhw'n gorfod codi dros £2 filiwn y mis, ac maen nhw'n awyddus i'ch helpu chi, Llywodraeth Cymru, a'u byrddau iechyd lleol i wneud llawer iawn mwy. Sut gallwch chi, neu a wnewch chi, ymgysylltu â nhw a gofyn iddyn nhw sut y gallan nhw eich helpu i gyflawni mwy? Efallai y byddai ychydig mwy o gyllid gan y byrddau iechyd a'r Llywodraeth yn arbed llawer mwy i fyrddau iechyd ac yn rhyddhau gwasanaethau i helpu i fynd i'r afael â rhai o'r problemau eraill yr ydym ni wedi clywed cyfeirio atyn nhw heddiw mewn gwahanol gyd-destunau.
English: Well, if we look at the recent report by Hospice UK into hospice care in Wales, that is something that we welcome - what the report said. It recognises the positive steps outlined in the palliative and end-of-life care delivery plan. It does highlight the need for assurances about long-term funding. As part of the budget agreement with Plaid Cymru, we did make £1 million extra available in 2017 to further enhance end-of-life care provision. That is recurrent funding as well. But, of course, in terms of engagement with the sector, it is the care boards that provide that level of engagement, and that's why, of course, we work with them in order to identify the resources that are needed.
Welsh: Wel, os edrychwn ni ar yr adroddiad diweddar gan Hospice UK ar ofal hosbis yng Nghymru, mae hynny'n rhywbeth yr ydym ni'n ei groesawu - yr hyn a ddywedodd yr adroddiad. Mae'n cydnabod y camau cadarnhaol a amlinellir yn y cynllun cyflenwi gofal lliniarol a diwedd oes. Mae'n tynnu sylw at yr angen am sicrwydd am gyllid hirdymor. Yn rhan o'r cytundeb cyllideb gyda Phlaid Cymru, rhoddwyd £1 filiwn ychwanegol ar gael gennym yn 2017 i wella darpariaeth gofal diwedd oes ymhellach. Mae hwnnw'n gyllid ailadroddus hefyd. Ond wrth gwrs, o ran ymgysylltu â'r sector, y byrddau gofal sy'n darparu'r lefel honno o ymgysylltiad, a dyna pam, wrth gwrs, yr ydym ni'n gweithio gyda nhw i nodi'r adnoddau sydd eu hangen.